b'\n_START_ARTICLE_\nBo\xc5\xa1ko Grubi\xc4\x87\n_START_SECTION_\nRani \xc5\xbeivot i \xc5\xa1kolovanje\n_START_PARAGRAPH_\nBo\xc5\xa1ko Grubi\xc4\x87 (aka Bobby G), jedan je od svestranijih i iznimno uspje\xc5\xa1nih umjetnika s hrvatskih prostora, ro\xc4\x91en je u Sisku gdje je zavr\xc5\xa1io osnovnu i srednju \xc5\xa1kolu. Svoje prve radove objavljuje kao srednjo\xc5\xa1kolac u dje\xc4\x8djem \xc4\x8dasopisu Kurir, ure\xc4\x91uju\xc4\x87i glazbene i informati\xc4\x8dke stranice (1988.-1990.). Ve\xc4\x87 je tada pokazivao ogromnu energiju i kreativnost, te interes za umjetnost, novinarstvo, ali i nove tehnologije. Koncem 1992. godine odlazi u London, UK, a zatim na studije masovnih komunikacija u Nashville, Tennessee, SAD, 1994., odakle izvje\xc5\xa1\xc4\x87uje o filmu i filmskoj glazbi za Radio Sisak._NEWLINE_Na studije masovnih komunikacija pri Middle Tennessee State University (MTSU) (Nashville, Tennessee, SAD) upisuje se 1994. godine. Diplomirao je 1999. i stekao zvanje redatelja i producenta za produkciju glazbe i televizijskog programa. U drugoj godini studija na\xc5\xa1ao se na dekanovoj listi najboljih. Uz \xc5\xa1kolovanje po\xc4\x8deo se aktivno baviti Internetom, \xc5\xa1to \xc4\x87e kasnije kulminirati u brojne nagrade za interaktivne i internet projekte, te njegovo djelovanje u konvergenciji elekronskih medija._NEWLINE_Za boravka, i studija, u Nashville-u osnovao je prvu hrvatsku online trgovinu glazbe, CroDance Power CD Shop (1997.-2000.), a s Ivanom Mihaljevi\xc4\x87em (student s Yale University, SAD) 1997. osnovao je prvu udrugu hrvatskih studenata u SAD-u van domovine i prvi hrvatski studentski web portal.\n_START_SECTION_\nNovinarstvo i scena\n_START_PARAGRAPH_\nNa hrvatskim medijskim prostorima mogao se \xc4\x8duti na nekoliko glazbenih kompilacija izdava\xc4\x8dke ku\xc4\x87e ZG ZOE MUSIC iz Zagreba, pjesme "\xc5\xbdelim te" i "Gibaj", te kasnije na vlastitom albumu prvijencu \xe2\x80\x93 "Samo ljubav" koji je snimljen u Zagrebu i izdan krajem 2002. godine u distribuciji Cantus Recordsa._NEWLINE_Prvi glazbeni airplay na hrvaskom radiju Bobby G je imao 1992. u programu Radio Siska, s pjesmom "\xc5\xbdelim te", kasnije izdanom na albumu "Samo ljubav"._NEWLINE_Prvi glazbeni airplay na ameri\xc4\x8dkom radiju Bobby G je imao 1997. u programu radio postaje Y107, Nashville, Tennessee, SAD s pjesmom "I want you" u Hrvatskoj izdana pod imenom "\xc5\xbdelim te" na albumu "Samo ljubav"._NEWLINE_Na Hrvatskom radijskom festvalu (HRF) 2002. godine ima zapa\xc5\xbeen nastup s hit pjesmom "Ne mogu bez tebe" koja kasnije osvaja prva mjesta na lokalinim radio postajama diljem Hrvatske. Tada aktivno sura\xc4\x91uje i s poznatim hrvatskim glazbenim menad\xc5\xbeerom Zoranom \xc5\xa0kugorom, popularnom grupom KARMA, posebice s Josipom Miani (Pipi) i Nenadom \xc4\x8cirjak (DJ Neno) \xc5\xa1to rezultira s dva vrlo uspje\xc5\xa1na glazbena uradka: Bobby G featurnig KARMA - "Ne mogu bez tebe", te Bobby G featuring KARMA - "Treba\xc5\xa1 mi no\xc4\x87as", koje su osvajale hrvatske dance liste, i koje se mogu na\xc4\x87i na kompilacijama izdanim u Hrvatskoj i van nje._NEWLINE_Prvi glazbeni airplay na ameri\xc4\x8dkoj nacionalnoj televiziji Bobby G je imao 2006. u programu NBC-a, to\xc4\x8dnije u "TODAY Show hosted by Matt Lauer" u\xc5\xbeivo iz Dubrovnika, gdje je NBC koristio pjesmu "Ne mogu bez tebe", s njegova albuma "Samo ljubav" kao glazbenu podlogu za live kadrove u show programu "Where in the World is Matt Lauer?"_NEWLINE_Tijekom 2001. javlja se iz Atlante, Georgia, SAD, kao dopisnik u program Obiteljskog radija i u\xc5\xbeivo izvje\xc5\xa1tava u show programu Zlatka Turkalja o posljedicama napada na World Trade Center u New York-u (2002.) i doga\xc4\x91anjima u svijetu glazbe. Prati i hrvatskog ko\xc5\xa1arka\xc5\xa1a Tonija Kuko\xc4\x8da dok je igrao u dresu Atlanta Hawksa, te s njim radi interview u travnju 2001. za show program Kreativna Blokada tada Obiteljskog radija (Antena Zagreb).\n_START_SECTION_\nRedateljsko producentska karijera\n_START_PARAGRAPH_\nOd 2000. do 2006 \xc5\xbeivi i radi u Atlante, SAD. Bavi se integriranim marketingom, redateljstvom i produkcijom TV reklama, \xc5\xa1to mu donosi brojne nagrada u \xc5\xa1irokoj lepezi njegovog rada i djelovanja. (vidi nagrade)_NEWLINE_Sredinom 2006. godine iz Atlante, dolazi u domovinu, te iz Zagreba radi, i djeluje, do konca 2007. Iz tog perioda interesanto je spomenuti redateljski projekt od nekoliko reklamnih spotova za paletu proizvoda koprivni\xc4\x8dke kompanije, BELUPO, koji su se emitirali na hrvatskim televizijskim programima tijekom 2007., a u glazbenoj podlozi imaju prepoznatljivu skladbu Zlatana Stipi\xc5\xa1i\xc4\x87a - Gibonnija, "Samo ozdravi mi ti"._NEWLINE_Krajem 2007. odlazi iz Zagreba u Los Angeles, California, SAD, gdje kre\xc4\x87e putovima Hollywooda. Nakon povratka u SAD radi na svom prvom filmskom projektu "Indiana Jones - The Kingdom of The Crystal Skull" u re\xc5\xbeiji Stevena Spielberga, kao dio \xe2\x80\x9cUnit 2\xe2\x80\x9d grupe koja je snimala kadrove za specijalne efekte u Universalovim studijima u Los Angelesu._NEWLINE_U velja\xc4\x8di 2008. u Los Angelesu potpisuje ugovor s American International Group, Inc. (AIG), vode\xc4\x87om svjetskom financijskom, osiguravaju\xc4\x87om te asset menagement korporacijom i postaje izvr\xc5\xa1ni producent za sve televizijske reklamne spotove, za englesko i \xc5\xa1panjolsko govorno tr\xc5\xbei\xc5\xa1te na podru\xc4\x8dju Sjeverne Amerike, isklju\xc4\x8divo za auto-moto osigurava\xc4\x8dke AIG grupacije. U ovom periodu sura\xc4\x91uje s britanskim rediteljem Simon Cole i ameri\xc4\x8dkim direktorom fotografije Bill Pope, poznatiji po svojim zaslugama na snimaju trilogije The Matrix i Spidermana._NEWLINE_U ovom razdoblju bio je dva puta kandidat na natje\xc4\x8daju za ravnatelja Hrvatske radiotelevizije (HRT), 2007. i 2010.\n_START_SECTION_\nNagrade\n_START_PARAGRAPH_\nPrvi je hrvatski redatelj-producent koji je osvojio najpresti\xc5\xbeniju ameri\xc4\x8dku televizijsku nagradu, Emmy, za postignu\xc4\x87a na podru\xc4\x8dju TV produkcije. Nagradu dodjeljuje Ameri\xc4\x8dka nacijonalna akademija za televizijske znanosti i umjetnosti - The National Academy Of Television Arts & Sciences (NATAS)._NEWLINE_Prvi Emmy zavrijedio je 1999. godine za re\xc5\xbeiju i produkciju TV reklame koju je producirao kao student masovnih komunikacija, a koja mu je dodjeljena u Opryland-u, Nashville-u, SAD, na NATAS Midsouth Emmy Chapter sve\xc4\x8danosti._NEWLINE_Druga Emmy nagrada uslijedila je 2006. godine, a zavrijedio ju je kao kreativni direktor-producent za reklamu pod naslovom, "The Egg \xe2\x80\x93 Cook It Right". Njegova nagra\xc4\x91ena reklama u zvr\xc5\xa1nici NATAS Southeast Emmy Chapter borila se prsa o prsa s uratkom Turner South, jednom od velikih ameri\xc4\x8dkih produkcijskih kompanija._NEWLINE_Njegov tre\xc4\x87i Emmy uru\xc4\x8den mu je 2007. na NATAS Southeast Emmy Chapter  sve\xc4\x8danosti, za regiju koja obuhva\xc4\x87a pet ameri\xc4\x8dkih dr\xc5\xbeava; Alabama, Georgia, Mississippi, South Carolina i North Carolina. Ba\xc5\xa1 kao i 2006. godine, osvojio je Emmy Award u kategoriji za najbolju TV reklamu, a novo priznanje zavrijedio je kao kreativni direktor i producent reklame pod naslovom, "The Steak \xe2\x80\x93 Cook It Right"._NEWLINE_Osim \xc5\xa1to je bio me\xc4\x91u dobitnicima 2007. NATAS Emmy Award nagrade, Bobby G je i uru\xc4\x8divao nagrade dobitnicima 2007. Emmy-a u nekoliko kategorija tako da ga je ameri\xc4\x8dka publika mogla gledati i na malim ekranima. To je ujedno bio i Grubi\xc4\x87ev prvi javni televizijski voditeljski nastup u SAD-u. Simpati\xc4\x8dni duo Bo\xc5\xa1ko Grubi\xc4\x87 (Bobby G) i Rissi Palmer zabavljali su publiku dvadesetak minuta._NEWLINE_Dobitnik je 13 Telly-a koji se dodjeljuju u SAD-u za filmske i video uratke, 6 presti\xc5\xbenih ameri\xc4\x8dkih nagrada za web-interaktivnu produkciju, 4 WebAwards-a i 4 Internet Advertising Awards-a koje dodjeljuje ameri\xc4\x8dki - Web Marketing Association.\n_START_SECTION_\nZanimljivosti\n_START_PARAGRAPH_\nDr\xc5\xbei predavanja po skupovima i seminarima u domovini i inozemstvu iz podru\xc4\x8dja konvergencije medija i marketinga, od kojih je interesantno spomenuti hrvatski festival ogla\xc5\xa1avanja FESTO 2006.  gdje je imao vrlo uspje\xc5\xa1no predavanje na temu "Konvergencija, mediji i marketing (uspje\xc5\xa1an branding uz nove tehnologije)", a moglo ga se vidjeti i na \xc5\xa1tandu SONY-a, za digitalnu kinematografiju i post produkcijske alate na 2008. NAB show-u (National Association of Broadcasters) u Las Vegas-u, Nevada, SAD. Od 2012. godine vrlo je aktivan u promoviranju obnovljivih izvora energije, solarne energije i automobila na elektri\xc4\x8dni pogon._NEWLINE_Ugledni je \xc4\x8dlan Ameri\xc4\x8dke nacionalne akademije televizijske znanosti i umjetnosti (NATAS), Ameri\xc4\x8dkog dru\xc5\xa1tva skladatelja, autora i publicista (ASCAP), te \xc4\x8dlan Hrvatskog dru\xc5\xa1tva skladatelja (HDS).\n_START_SECTION_\nHumanitarni rad\n_START_PARAGRAPH_\nVrlo je aktivan u humanitarnom radu. Bitno je spomenuti jednu od prvih njegovih humanitarnih akcija iz 1993. godine u kojoj je od londonskih hotela prikupio hranu i ku\xc4\x87ne potreb\xc5\xa1tine te zrakoplovom Lufthanse poslao hrvatskom Crvenom kri\xc5\xbeu, u svoj rodni grad Sisak.'